**OPĆINSKI SUD U SPLITU**

**RAZDJEL: 109**

**GLAVA: 80**

**RKP: 21004**

**OIB: 61980608934**

**OBRAZLOŽENJE POSEBNOG DIJELA FINANCIJSKOG PLANA 2025.-2027.**

**AKTIVNOST: 641000**

**PRIHODI I PRIMICI**

Planirane prihode u razdoblju 2025.-2027. Općinski sud u Splitu ostvarivat će iz:

2025.(EUR) 2026.(EUR) 2027.(EUR)

* Izvor 11-Opći prihodi i primici 16.052.813,00 16.462.807,00 16.438.520,00
* Izvor 31-Vlastiti prihodi 4.115,00 4.115,00 4.115,00
* Izvor 43-Ostali prihodi za pos.nam. 66,00 66,00 66,00
* Izvor-52-Ostale pomoći 42.000,00 42.000,00 42.000,00

Prihodi iz izvora 11 ostvaruju se iz državnog proračuna i planirani su u skladu sa dostavljenim limitima; prihodi iz izvora 31 su vlastiti prihodi (prihodi od preslika spisa i najma prostora za postavljanje caffe aparata) koji su planirani na temelju ostvarenih prihoda iz prethodnih godina; prihodi iz izvora 43 su prihodi od uplata pasivnih kamata na novčanim sredstvima redovnog i depozitnog žiro-računa koji su planirani na temelju ostvarenih uplata iz prethodnih godina; prihodi iz izvora 52 su prihodi suda od pomoći od općinskih i gradskih proračuna za sufinanciranje poslova obnove zemljišnih knjiga koji su planirani na temelju ostvarenih prihoda iz prethodnih godina.

**RASHODI I IZDACI**

RASHODI ZA ZAPOSLENE

Plan sredstava za rashode za zaposlene (konto 3111) za 2025. godinu za Općinski sud u Splitu izrađen je na način da se za osnovicu obračuna uzela plaća za 10/24. koja je uvećana za plaće 1 sudskog savjetnika, 1 ekonoma, 1 vozača, 4 sudska zapisničara, 2 ZK referenta-VŠS, 4 sudska zapisničara-vježbenika (natječaji u tijeku, početak rada se očekuje od 12/24.-01/25.), za plaće 1 suca (očekuje se početak rada u 2/25.), za plaće 4 suca, 2 upisničara i 7 sudskih zapisničara (očekuje se početak rada u 4/25.), za plaće 4 suca (očekuje se početak rada u 10/25.), uvećano za minuli rad te zapošljavanje po Detaljnom planu izlaganja na javni uvid podataka prikupljenih katastarskom izmjerom, osnivanja, obnove i otvaranja zemljišnih knjiga, ali zbog limitiranih sredstava iskazan je iznos manji od očekivanog-10.806.144,00 EUR.

Plan sredstava za rashode za zaposlene (konto 3111) za 2026. godinu za Općinski sud u Splitu iskazan je za ukupan broj zaposlenih u 2025. godini i uvećan za minuli rad (iskazano u visini limitiranih sredstava) iznosi 11.218.522,00 EUR, a na isti način je i sačinjen plan sredstava rashoda za zaposlene (konto 3111) za 2027. u iznosu limitiranih sredstava 11.248.060,00 EUR.

U planiranom razdoblju 2025.-2027. povećani su rashodi za prekovremeni rad (konto 3113) zbog obveze rada na izlučivanju arhivske građe, rada zemljišnoknjižnih referenata na rješavanju zemljišnoknjižnih predmeta te provedbe aktivnosti sređivanja i digitalizacije arhivske građe u sklopu inicijative NPOO C2.2 (za 2025. iznose 98.836,00 EUR, za 2026. iznose 99.244,00 EUR, a za 2027. iznose 82.374,00 EUR, u skladu s limitima).

Stanje zaposlenih na dan 31.10.2024.: dužnosnici (92), službenici (380), namještenici (30).

Ostali rashodi za zaposlene-konto 3121 planirani su za 2025. prema stvarnim potrebama sa uključenim sredstvima za božićnicu, uskrsnicu i regres i iznose 479.350,00 EUR, za 2026. planirani su u iznosu 493.731,00 EUR, a za 2027. u iznosu od 508.543,00 EUR (u skladu s limitima).

Doprinosi za mirovinsko osiguranje-konto 3131 za 2025. planirani su u iznosu 27.198,00 EUR, za 2026. u iznosu 27.334,00 EUR i za 2027. u iznosu 27.471,00 EUR (doprinosi za MIO I i MIO II stup- beneficirani koje ostvaruju suci na uskočkim predmetima).

Doprinosi za obvezno zdravstveno osiguranje-konto 3132 za 2025. planirani su u iznosu od 1.799.322,00 EUR, za 2026. u iznosu od 1.867.432,00 EUR i za 2027. u iznosu od 1.869.522,00 EUR (16,50% na bruto plaću uvećanu za prekovremeni rad).

MATERIJALNI RASHODI

Rashodi za naknade za prijevoz na posao i s posla-konto 3212 u 2025. planirani su na temelju prava na isti po važećem Kolektivnom ugovoru i Zakonu o plaći i drugim materijalnim pravima pravosudnih dužnosnika (od 01.05.2022. povećan je iznos za obračun prijevoza po "km"; povećane su cijene mjesečnih pokaza kod nekih prijevoznika, a očekuje se povećanje i kod ostalih zbog rasta cijena goriva) i iznose 279.622,00 EUR, za 2026. iznose 283.214,00 EUR, a za 2027. iznose 285.214,00 EUR (u skladu s limitima).

Planirana sredstva za rashode za materijal i energiju iz proračunskih sredstava-konto 322 za 2025. godinu iznose 488.445,00 EUR, za 2026. iznose 488.545,00 EUR i za 2027. iznose 489.545,00 EUR (rashode za energiju smo planirali prema iznosima koje nismo umanjili za subvencije Vlade RH).

Planirana sredstva za rashode za usluge iz proračunskih sredstava-konto 323 za 2025. iznose 1.874.000,00 EUR, za 2026. iznose 1.906.074,00 EUR i za 2027. iznose 1.850.489,00 EUR (rashodi za intelektualne usluge suda su u prosjeku svake godine 663.614 EUR, ali smo ih zbog limita za 2025. iskazali u iznosu 611.472,00 EUR, za 2026. u iznosu 584.765,00 EUR, a za 2027. u iznosu 584.765,00 EUR; tijekom razdoblja 2025.-2027. planira se provesti postupak javne nabave za usluge sistematskih pregleda djelatnika po Kolektivnom ugovoru i Zakonu o plaći i drugim materijalnim pravima pravosudnih dužnosnika u iznosu od 160,00 EUR po djelatniku; tijekom čitavog razdoblja planiranja 2025.-2027. povećani su rashodi za najamnine zbog potrebe osiguranja najma telefonske centrale u novoj zgradi suda gdje je preseljenje izvršeno početkom 2024. godine- za 2025. iznosi 59.725,00 EUR, za 2026. iznosi 60.225,00 EUR, a za 2027. iznosi 62.711,00 EUR).

Planirana sredstva za otplatu kamata-konto 3427 i glavnice za nabavljene osobne automobile putem financijskog leasinga-konto 4231 za 2025. (kamate 3.022,00 EUR, glavnica 14.915,00 EUR), za 2026. (kamate 2.043,00 EUR, glavnica 14.184,00 EUR) i za 2027. (kamate 1.070,00 EUR, glavnica 13.448,00 EUR).

Planirana sredstva na kontu 4511-dodatna ulaganja na građevinskim objektima za 2025. iznose 120.000,00 EUR (za nabavu i ugradnju dizala u SS Trogir-100.000,00 EUR i soboslikarske radove u SS Stari Grad-20.000,00 EUR). Za 2026. i 2027. nisu planirana sredstva za dodatna ulaganja na građevinskim objektima.

Planirana sredstva za nabavu opreme iz vlastitih prihoda (izvor 31)-konto 422 iznose za 2025. godinu 2.715,00 EUR, za 2026. iznose 2.715,00 EUR i za 2027. iznose 2.715,00 EUR. Od planiranih sredstava na izvoru 31 iskoristit će se 1.400,00 EUR za usluge tekućeg i investicijskog održavanja-konto 3232 u 2025.g., u 2026. iznos od 1.400,00 EUR i u 2027. iznos od 1.400,00 EUR.

Općinski sud u Splitu ostvaruje tekuće pomoći (izvor 52) od općina i gradova za poslove obnove zemljišne knjige temeljem Sporazuma o sufinanciranju poslova obnove zemljišne knjige (Općina Okrug, Općina Podstrana, Općina Bol, Grad Kaštela, Grad Split). Planirana sredstva na izvoru 52 su u 2025. u iznosu od 42.000,00 EUR, u 2026. u iznosu od 42.000,00 EUR i u 2027. u iznosu od 42.000,00 EUR. Navedena sredstva u cijelosti će se koristiti za naknade ZK referenata koji obavljaju poslove na obnovi zemljišnih knjiga konto 3291.

**AKTIVNOST:641001- JEDNOSTAVNI STEČAJ POTROŠAČA**

Planirana sredstva za rashode koji se javljaju kod provođenja jednostavnog stečaja potrošača za 2025. iznose 12.871,00 EUR, za 2026. iznose 12.871,00 EUR i za 2027. iznose 12.871,00 EUR. Od navedenih sredstava za 2025. planira se iskoristiti za usluge telefona i pošte-konto 3231-7.908,00 EUR, za intelektualne usluge-konto 3237-3.636,00 EUR i za naknade povjerenstava-konto 3291-1.327,00 EUR. Za 2026. i 2027. godinu planira se korištenje navedenih sredstava za iste namjene u istim iznosima kao i za 2025.godinu.